|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

07.08.2024 г.

**Водещи експерти запознаха участници в Националната стажантска инициатива на СЖББ със света на технологиите на А1**

* *Срещите на участниците с водещи експерти от компании-членове на Съвета са част от програмата на Националната стажантска инициатива на СЖББ,* ***която А1 подкрепя за шеста поредна година.***
* *По време на посещението стажантите научиха повече за света на технологиите и А1*

Водещи експерти в своята област посрещнаха днес част от участниците в Националната стажантска инициатива на Съвета на жените в бизнеса в България. Програмата „Оставаме в България“, насочена към старта в кариерата на младите хора от Поколението Z, се провежда с подкрепата на А1 за шести пореден път.

**Миглена Узунова-Цекова, старши директор „Човешки ресурси“ в А1 и член на УС на СЖББ приветства младежите:** *„За да са успешни бизнес организациите днес, от ключово значение е да изграждат и развиват екипите си с поглед в бъдещето. Новите идеи и ентусиазъм на младите хора, в комбинация с изпитания в практиката опит на утвърдените професионалисти са формулата, която прави компаниите по-подготвени за утрешния ден. Вярвам, че с програмата „Оставаме в България“, която А1 подкрепя за шеста поредна година, участниците също получават отлична възможност за летящ старт в кариерата."*

Петя Николова-Исмаилова, старши експерт „Привличане на таланти и обучения“, представи пред гостуващите стажанти необятните възможности, с които А1 подкрепя младите хора за успешен старт на професионалния им път. Гергана Тучева разказа от първо лице за своя дългогодишен опит и кариерно развитие в компанията – от търговски консултант до мениджър екип „SAP решения за А1" в направление „Технологии" на А1 България.

Участниците в програмата се запознаха и с богатата палитра от високотехнологични решения, които А1 предлага за решаване на най-належащите предизвикателства пред бизнес организациите. Те разговаряха за важността на задълбочените познания за материята и персонализирания подход с Тодор Йончев, старши експерт "Търговски умения ICT услуги" в А1.

Стажантите от компании-членове на СЖББ разгледаха Центъра за наблюдение на мобилната и фиксираната мрежа и разговаряха с Калоян Колев, старши мениджър „Наблюдение на мрежа и услуги", който им сподели какви компетенции са нужни, за да се грижиш за безпроблемната работа на най-бързата мрежа в България.

Програмата „Оставаме в България“ продължава през целия август и близо 100-те участници ще преминат редица професионални обучения, водени от висококвалифицирани специалисти в различни области от компаниите-членове на Съвета. Като част от възможностите, предоставяни от стажантската инициатива, предстоят също посещения в Уникредит Булбанк, Hewlett Packard Enterprise, Lidl и Nestle. По този начин младите хора ще могат да се докоснат пряко до реалната бизнес среда на едни от водещите български и международни компании.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*